Author: Ott Rootare
Last saved by: Your User Name
Company: Haapsalu Linnavalitsus

K O R R A L D U S

Haapsalu,			26. märts 2009 nr 190

Lohesurfi- ja purjelauaspordi harrastamise 
lubamine Vasikaholmi supelranna rannaalal

MTÜ Eesti lume- ja veelaua klubi SWB on teinud Haapsalu Linnavalitsusele avalduse, kus soovitakse harrastada lohesurfi- ja purjelauasporti tähistatud Vasikaholmi rannaalal. Nimetatud spordialade harrastamise eesmärkideks on Eesti lohesurfarite professionaalse taseme arendamine, lohesurfi populariseerimine Eestis, parimate tingimustega ranna esiletoomine ja Haapsalu vabaajaveetmise võimaluste avardamine. 
Juhindudes veeseaduse § 7 lg 1, looduskaitseseaduse § 42 lg 3, kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest  Haapsalu Linnavalitsus

k o r r a l d a b:

1.	Lubada MTÜ-l Eesti lume- ja veelaua klubi SWB harrastada ja propageerida Vasikaholmi rannaalal lohesurfi- ja purjelauasporti lisatud skeemil näidatud asukohas.
2.	Korralduse punktis 1 nimetatud spordialade harrastamine rannas on lubatud järgmistel tingimustel:
2.1	Klubil on kohustus lohesurfi- ja purjelauaspordi harrastamise koht rannas tähistada viitade ja vastava infotahvli paigaldamisega ranna parklasse koos lisainformatsiooniga lohesurfi ja purjelaua viisakusreeglite kohta.
2.2	Ranna ujumistsoonis, mis on märgitud punaste ujuvpoidega on sõitmine keelatud.
2.3	Rannaala kasutamise luba on tähtajatu. Väljapandud viisakusreeglite eiramise korral jääb linnavalitsusele õigus rannaala kasutamine peatada või lõpetada. 
3.	Korraldus teha teatavaks MTÜ-le Eesti lume- ja veelaua klubi SWB (A. Meister A.Kapi 9-7, 10136 Tallinn) korralduse koopia saatmisega posti teel ja aselinnapeale (A.Sein)
4.	Korraldus avalikustada väljapanekuga linnavalitsuse fuajees.
5.	Korraldus jõustub teatavakstegemisest.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea				Erko Kalev
				Linnasekretär